ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

Nr. 48662/22.08.2024

***PROIECT***

**HOTĂRÂREA Nr. ……………./ 29.08.2024**

**pentru implementarea măsurilor privind guvernanța corporativă a întreprinderilor publice la APASERV SATU MARE S.A.**

 Consiliul Local al Municipiului Satu Mare,

 Analizând proiectul de hotărâre înregistrat sub nr. ............... / ...................., referatul de aprobare al Primarului Municipiului Satu Mare în calitate de inițiator, înregistrat cu nr. 48663/22.08.2024, Raportul de specialitate al Compartimentului Resurse Umane, înregistrat sub nr. 48664/22.08.2024, avizele comisiilor de specialitate ale Consiliului Local al municipiului Satu Mare,

Având în vedere prevederile:

* art. 140^1, din Legea nr. 31/1990 privind societățile, republicată, cu modificările şi completările ulterioare;
* prevederile, art.3 alin.(1) lit.k , alin.(2), art. 35 alin.(3)   din O.U.G. nr.109/2011 privind guvernanta corporativă a întreprinderilor publice, cu modificările şi completările ulterioare;
* art.17, art. 23 alin. (16) și alin.(17) din Actul Constitutiv al Apaserv Satu Mare S.A aprobat de Consiliul Local Satu Mare prin Hotărârea nr. 29/28.02.2019;
* prevederile art. 94 alin.2^1 lit.b) din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancționarea corupției;
* Dispoziția primarului nr. 777**/**09.12.2020 privind delegarea D-lui Masculic Csaba în calitate de reprezentant al Municipiul Satu Mare, în Adunarea Generală a Acţionarilor la S.C. Apaserv Satu Mare S.A.,

Raportat la prevederile Hotărârii Consiliului Local Satu Mare nr. 279/28.10.2021 pentru implementarea măsurilor privind guvernanța corporativă a întreprinderilor publice la APASERV SATU MARE S.A.,

În conformitate cu prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În conformitate cu prevederile art. 129 alin. (1), alin. (2) lit. a, lit. d și alin. (3) lit. d, alin. (7) lit. n din OUG nr. 57/2019 privind Codul administrativ,  cu modificările și completările ulterioare;

În temeiul prevederilor art. 139 alin. (3) lit. h) şi art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare;

În temeiul prevederilor art. 139 alin. (1) și alin. (3) lit. h) și ale art. 196 alin. (1)

lit. a) din O.U.G nr. 57/2019 privind Codul administrativ, cu modificările și completările ulterioare

Adoptă prezenta,

**HOTĂRÂRE:**

**Art.1**. Municipiul Satu Mare, în calitate de acționar majoritar propune revocarea dlui Meszaros Ştefan din funcția de președinte al Consiliului de Administrație al APASERV SATU MARE S.A..

**Art.2.** Municipiul Satu Mare, în calitate de acționar majoritar propune ca dl Burgye Ștefan Arnold, în calitate de reprezentant al autorității publice locale, să îndeplinească funcția de președinte al Consiliului de Administrație al APASERV SATU MARE S.A., pentru o durată ce nu poate depăși durata mandatului său de administrator.

**Art.3.** Prevederile din prezenta hotărâre vor fi susținute de domnul Masculic Csaba, reprezentant al U.A.T Satu Mare în Adunarea Generală Ordinară a Acționarilor APASERV Satu Mare S.A.

**Art.4**. Se mandatează domnul Leitner Ioan - director general al APASERV SATU MARE S.A. să semneze Actul constitutiv al societății actualizat în baza prezentei hotărâri.

**Art.5**. Prezenta hotărâre intră în vigoare după aprobarea în Adunarea Generală a Acționarilor APASERV SATU MARE S.A.

**Art.6.** Cu ducerea la îndeplinire a prezentei hotărâri se încredințează Consiliul de Administrație al APASERV SATU MARE S.A.

**Art.7**. Prezenta hotărâre se comunică, prin intermediul secretarului general al municipiului Satu Mare, în termenul prevăzut de lege, primarului municipiului Satu Mare, Instituției Prefectului -Județul Satu Mare, Compartimentul Resurse Umane din cadrul Primăriei Municipiului Satu Mare, societății APASERV Satu Mare S.A. și domnului Masculic Csaba.

Iniţiator proiect,

**PRIMAR**

Kereskényi Gábor

**AVIZAT**

 **Secretar general al municipiului,**

Mihaela Maria Racolța

*Th.red: U.R.C.*